Anita Dolly Panek

Anita Dolly Panek (Krakovia, 1930eko irailaren 1a – 2024ko martxoaren 27a) poloniar-brasildar biokimikaria izan zen, energia-metabolismoa aztertu zuena.

 Bizitza 
Familiarekin batera, hamaika urterekin Brasilera emigratu zuen, Bigarren Mundu Gerran Holokaustotik ihes egiteko. 1942tik 1949ra Rio de Janeiroko Bennett ikastetxean ikasi zuen.

1954an kimikan lizentziatu zen, eta 1962an doktoretza lortu zuen Rio de Janeiroko Unibertsitate Federalean. 1976an unibertsitate berean sartu zen irakasle titular gisa eta 1995ean katedradun emeritu izendatu zuten.

1971n Brasilgo Zientzien Akademiako kide izendatu zuten. 1996an Merezimendu Zientifikoaren Ordena Nazionala jaso zuen.

Bizitza irakaskuntzari eta ikerkuntzari eskaini zion, eta graduondoko 49 ikasle zuzendu zituen. Guztira 170 artikulu baino gehiago argitaratu zituen Brasilgo eta nazioarteko aldizkarietan eta hiru patente erregistratu zituen.

2024ko martxoaren 27an hil zen Brasilen, 93 urte zituela.

 Lan hautatuak 

 Artikuluak 

 Os produtos de hidrólise da proteína ureásica da Soja e da Canavalia ensiformis: cromatografia em papel (1955)
 Peroxidase no mate (1955)
 Biotechnological applications of the disaccharide trehalose (C. L. Paivarekin batera, 1996)
 Modulation of trehalase activity in Saccharomyces cerevisiae by an intrinsic protein (J. F. De Mesquita eta V. M. Paschoalinekin batera, 1997)
 The role of the trehalose transporter during germination (R. Cuber, E. C. Eleutherio eta M. D. Pereirarekin batera, 1997)
 Identification of an integral membrane 80 kDa protein of Saccharomyces cerevisiae induced in response to dehydration (E. C. Eleutherio eta J. T. Silvarekin batera, 1998)
 The involvement of hexokinases in trehalose synthesis (D. N. Peixotorekin batera, 1999)
 Evidence for a modulation of neutral trehalase activity by Ca2+ and cAMP signaling pathways in Saccharomyces cerevisiae (A. C. Souza, J. F. De Mesquita eta beste hainbat egilerekin batera, 2002)

 Liburuak 

 Carta aos meus netos: uma autobiografia (2000)

 Erreferentziak 

 Kanpo estekak 

Kategoria:Krakoviarrak
Kategoria:Brasilgo biokimikariak
Kategoria:Emakume zientzialariak
Kategoria:Poloniako juduak
Kategoria:Brasilgo juduak
Kategoria:Emigranteak
Kategoria:Brasilgo irakasleak
Kategoria:Emakume irakasleak
Kategoria:Autobiografoak
Kategoria:Akademikoak
Kategoria:Rio de Janeiroko Unibertsitate Federaleko ikasleak